Οικογένεια Καΐρη

Η οικογένεια Καΐρη είναι παλιά οικογένεια πολιτικών και εφοπλιστών της Άνδρου. Τα μέλη της προεπαναστατικά υπήρξαν πρόκριτοι του νησιού ενώ μετά την ανεξαρτησία εξελέγησαν δήμαρχοι, βουλευτές και γερουσιαστές. 

Κύριος εκπρόσωπος της οικογένειας είναι ο λόγιος Θεόφιλος Καΐρης. Ως πρόκριτοι στο νησί είχαν υπηρετήσει οι Λορέντζος Καΐρης και Νικόλαος Καΐρης, πρώτος δήμαρχος της Άνδρου διετέλεσε ο Μιχαήλ Λορέντζου Καΐρης (1790 - 1880) ενώ στην ίδια θέση υπηρέτησαν και οι Μιχαήλ Δ. Καΐρης, Δημήτριος Μ. Καΐρης (1845 - 1899) και Λορέντζος Μιχαήλ Καΐρης. Στον δήμο Κορθίου ως δήμαρχοι υπηρέτησαν οι Νικόλαος Π. Καΐρης (1817 - 1897), Γεώργιος Ν. Καΐρης (1817 - 1887) και Περικλής Γ. Καΐρης, γιος του προηγούμενου. Γερουσιαστής υπήρξε ο Μιχαήλ Λ. ΚαΐρηςΙστορικά δήμου Άνδρου , από την ιστοσελίδα giannisis.gr ενώ στα τέλη του 18ου αιώνα Αρχιεπίσκοπος Άνδρου ήταν ο Διονύσιος Καΐρης Β΄, αδερφόςΔράση Κατσώνη , από την ιστοσελίδα labroskatsonis.gr του Λορέντζου Καΐρη. Αγωνιστής του 1821 ήταν ο Μιχαήλ Καΐρης. Στην Χώρα της Άνδρου υπάρχει η Καϊρειος Βιβλιοθήκη, η οποία διαθέτει 40.000 τόμους μεταξύ των οποίων και σχεδόν το σύνολο της βιβλιοθήκης του Θεόφιλου Καΐρη. Τα μέλη της οικογένειας Καΐρη έχουν πραγματοποιήσει αρκετές δωρεές στο νησί μεταξύ των οποίων στο Εμπειρίκειο ΓηροκομείοΕμπειρίκος Αύγουστος, Η ιστορία της οικογένειας Εμπειρίκων, Αθήνα 1983, σελ.125 κ.α. Ο Νικόλαος Αλ. Καΐρης είχε αφήσει κληροδότημαΕμπειρίκος Αύγουστος, Η ιστορία της οικογένειας Εμπειρίκων, Αθήνα 1983, σελ.361 για ανέγερση και συντήρηση ορφανοτροφείου, το οποίο όμως διετέθη τελικά υπερ της ανέγερσης σχολής απορων κορασίδων Άνδρου, δωρεά του Αλκιβιάδη Εμπειρίκου.

Τα μέλη της συνδέθηκαν με επιγαμίες με τις οικογένειες Μπίστη, των πολιτικών του νησιού, Γουλανδρή και ΕμπειρίκουΕμπειρίκος Αύγουστος, Η ιστορία της οικογένειας Εμπειρίκων, Αθήνα 1983, σελ.423, 424. 

 Μέλη 

 Θωμάς (Τωμαδάκης) Καΐρης
 Νικόλαος Καΐρης, πρόκριτος, σύζυγος Ασημίνας Καμπανάκη και γιος του Θωμά
 Θεόφιλος Καΐρης, λόγιος και γιος του Νικολάου
 Ευανθία ΚαΐρηΒιογραφικό Θεόφιλου Καΐρη , από την ιστοσελίδα της Καΐρειου Βιβλιοθήκη, λόγιος, συγγραφέας και κόρη του Νικολάου
 Δημήτριος Καΐρης, ευεργέτης του Καΐρειου ΟρφανοτροφείουΕ΄ Ιστορικά, Θεόφιλος Καΐρης, ένθετο της εφημερίδας "Η Ελευθεροτυπία", τεύχος 223, σελ.8, έμπορος και γιος του Νικολάου
 Θωμάς Καΐρης, γιος του Δημητρίου
 Δημήτριος Καΐρης, γιος του Θωμά
 Νικόλαος Καΐρης, ευεργέτης της Καΐρειου Βιβλιοθήκης και γιος του Θωμά
 Μαρία Καΐρη, κόρη του Νικολάου
 Ευγένιος Καΐρης, μοναχός και γιος του Νικολάου
 Λασκαρώ Καΐρη, κόρη του Νικολάου

 Αναφορές